Babelscape/SREDFM huggingface dataset:
Πάπας Βενέδικτος Ε΄

Ο Πάπας Βενέδικτος Ε΄ ("Papa Benedetto V", ... - 4 Ιουλίου 966), γεννημένος στη Ρώμη, ήταν Πάπας το 964, εκλεγμένος από τους Ρωμαίους μετά τον θάνατο του Πάπα Ιωάννη ΙΒ΄. Ο Όθων Α΄ της Γερμανίας (936–973) δεν ενέκρινε την επιλογή και τον εκθρόνισε έναν μόλις μήνα μετά, με την συναίνεσή του. Ο πρώην Πάπας μεταφέρθηκε στο Αμβούργο και τέθηκε υπό την αιγίδα του Adaldag, Αρχιεπισκόπου του Αμβούργου-Βρέμης. Εκεί έγινε διάκονος, πεθαίνοντας το 966. Τάφηκε πρώτα στον καθεδρικό του Αμβούργου. Σε μεταγενέστερη ημερομηνία η σορός μεταφέρθηκε στη Ρώμη.

Στην σύνοδο η οποία τον εκθρόνισε τον Ιούλιο 964, η ποιμαντορική ράβδος έσπασε άνωθεν του από τον Πάπα Λέοντα Η΄· αυτή είναι η πρώτη αναφορά του παπικού σκήπτρου.
Σαφοτουλαφάι

Η Σαφοτουλαφάι (σαμόα: Safotulafai) είναι κωμόπολη των νησιών Σαμόα. Είναι η πρωτεύουσα της Φα'ασαλελεάγκα.

250px|right
Σωκράτης Καψάσκης

Ο Σωκράτης Καψάσκης (1928 - 2007) ήταν Έλληνας σκηνοθέτης, δοκιμιογράφος, ποιητής, πεζογράφος και μεταφραστής.
Κωνσταντίνος Καψάσκης

Ο Κωνσταντίνος Καψάσκης (1923 - 28 Οκτωβρίου 1993) ήταν Έλληνας τραπεζίτης. Θεωρείται ένας από τους σημαντικότερους και πρωτοπόρους τραπεζίτες της Ελλάδας.
Σαϊπίπι

Η Σαϊπίπι (σαμόα: Saipipi) είναι κωμόπολη της Φάασαλελεαγκα στα νησιά Σαμόα. Έχε πληθυσμό 657 κατοίκων (2006).
Βαϊμάγκα

Η Βαϊμάγκα (σαμόα: Vaimaga) είναι κωμόπολη της Φάασαλελεαγκα στα νησιά Σαμόα. Έχε πληθυσμό 406 κατοίκων (2006).
Τορρεόν

Η Τορρεόν (ή Τορεόν, ισπανικά: "Torreón") είναι μια πόλη στη μεξικανική πολιτεία Κοαουίλα και είναι έδρα του ομώνυμου δήμου. Σύμφωνα με την απογραφή του 2010, στην πόλη ζούσαν 608.836 κάτοικοι, ενώ η μητροπολιτική περιοχή, η οποία περιλαμβάνει το γειτονικό Ντουράνγκο, απαριθμούσε 1.215.993 κατοίκους, καθιστώντας την ένατη μεγαλύτερη από άποψη πληθυσμού μητροπολιτική περιοχή στο Μεξικό. Η μητροπολιτική περιοχή είναι γνωστή ως Κομάρκα Λαγουνέρα (Comarca Lagunera). Η πόλη αναπτύχθηκε ραγδαία μετά την ανεξαρτητοποίηση του Μεξικό και έλαβε καθεστώς πόλης το 1907.

Η Τορρεόν είναι ένα από τα μεγαλύτερα βιομηχανικά κέντρα του Μεξικό. Αρχικά η οικονομία της Τορρεόν βασιζόταν στη κτηνοτροφία και τις καλλιέργειες. Τώρα, η οικονομία της πόλης βασίζεται στη κλωστοϋφαντουργία, τα είδη ένδυσης και την μεταλλουργία. Η πόλη βρίσκεται στα νοτιοδυτικά σύνορα της πολιτείας Κοαουίλα και χωρίζεται από τη γειτονική πολιτεία Ντουράγκο με το ποταμό Νάσας. Στην πόλη υπάρχει ένα μικρό αεροδρόμιο, το διεθνές αεροδρόμιο Φρανσίσκο Σαράμπια, το οποίο δέχεται πτήσεις από το Μεξικό και τις Ηνωμένες Πολιτείες. Το κύριο αξιοθέατο της πόλης είναι το άγαλμα Κρίστο ντε λα Νόας, το οποίο με ύψος 21,8 μέτρα είναι το τρίτο ψηλότερο στη Λατινική Αμερική.
Σαφούνε

Η Σαφούνε (σαμόα: Safune) είναι κωμόπολη των νησιών Σαμόα. Είναι η πρωτεύουσα της Γκαγκάιφομαουγκα. Έχει πληθυσμό 786 κατοίκων (2006)
Γκαγκάεμαουγκα

Η Γκαγκάεμαουγκα (Σαμόα: Gaga'emauga) είναι ένα διαμέρισμα του νησιού Σαβάι των νησιών Σαμόα. Έχει έκταση 223 τ.χλμ. και πληθυσμό 7.108 κατοίκων (2001). Πρωτεύουσα είναι η Σαλέουλα.
Μεξικάλι

Το Μεξικάλι είναι η πρωτεύουσα της μεξικανικής πολιτείας Μπάχα Καλιφόρνια, έδρα του δήμου Μεξικάλι, και δεύτερη μεγαλύτερη πόλη της πολιτείας μετά την Τιχουάνα. Σύμφωνα με την απογραφή του 2010 είχε πληθυσμό 689.775, ενώ η μητροπολιτική περιοχή της πόλη φτάνει τους 936.826 κατοίκους.

Ο πληθυσμός της πόλης διατηρεί υψηλό επίπεδο εκπαίδευσης και ειδίκευσης. Το βιοτικό επίπεδο είναι ένα από τα υψηλότερα στο Μεξικό. Καθώς η πόλη έχει εκσυγχρονιστεί και έχει γίνει διεθνές κέντρο σε μια περιοχή της ερήμου, διατηρεί μια αρκετά μεγάλη μεσαία τάξη και μια ακόμη μεγαλύτερη ανώτερη τάξη. Στο Μεξικό, το Μεξικάλι χαρακτηρίζεται από τις σημαντικές επενδύσεις στον τομέα της εκπαίδευσης καθώς και τα χαμηλά επίπεδα ανεργίας.

Η οικονομία του Μεξικάλι βασιζόταν ιστορικά στα γεωργικά προϊόντα και μέχρι σήμερα αποτελούν μεγάλος μέρος της τοπικής οικονομίας. Με τη πάροδο των ετών, η οικονομία της πόλης σταδιακά εγκατέλειψε τη γεωγραγική παραγωγή και άρχισε να βασίζεται στην βιομηχανία. Εταιρείες όπως η Mitsubishi, η Honeywell, η Νεστλέ, η Coca Cola και η Goodrich Corporation έχουν κατασκευάσει εγκαταστάσεις στην πόλη και τη μητροπολιτική περιοχή της. Η εγγύτητα του Μεξικάλι στις Ηνωμένες Πολιτείες έχει μετατρέψει την πόλη σε ένα δημοφιλή τουριστικό προορισμό με τουρίστες κυρίως από την Αριζόνα, την Καλιφόρνια και τη Νεβάδα. Η πόλη είναι γνωστή για τις πολλές αθλητικές εγκατάστασεις που έχει, όπως η αρένα ταυρομαχίων Πλάζα Καλάφια.

Το Μεξικάλι ιδρύθηκε στις 14 Μαρτίου 1903, στα σύνορα ΗΠΑ και Μεξικού,δίπλα στην αδελφή πόλης Καλέξικο, Καλιφόρνια με το οποίο σχηματίζουν μια ενιαία μητροπολιτική περιοχή, τη Καλέξικο-Μεξικάλι. Το Μεξικάλι έχει επίσης τη διάκριση ότι είναι η βορειότερη πόλη της Λατινικής Αμερικής.
Γκαγκάιφομαουγκα

Η Γκαγκάιφομαουγκα (Σαμόα: Gaga'ifomauga) είναι ένα διαμέρισμα του νησιού Σαβάι των νησιών Σαμόα. Έχει έκταση 365 τ.χλμ. και πληθυσμό 4.770 κατοίκων (2001). Πρωτεύουσα είναι η Σαφότου.
Χουάν Αντόνιο Σαν Επιφάνιο

Ο Χουάν Αντόνιο Σαν Επιφάνιο (γεν. Σαραγόσα, 12 Ιουνίου 1959), ή "Έπι" όπως τον αποκαλούν χαϊδευτικά, είναι παλαίμαχος διεθνής Ισπανός καλαθοσφαιριστής, που αγωνίζονταν στη θέση του "small forward", ένας από τους σπουδαιότερους περιφερειακούς παίκτες που ανέδειξε το ευρωπαϊκού μπάσκετ.
Βαϊσιγκάνο

Η Βαϊσιγκάνο (Σαμόα: Vaisigano) είναι ένα διαμέρισμα του νησιού Σαβάι των νησιών Σαμόα. Έχει έκταση 178 τ.χλμ. και πληθυσμό 6.643 κατοίκων (2001). Πρωτεύουσα είναι η Ασάου.

Η Παραλία της [[Φαλε'αλούπο]]
Locomondo

Οι Locomondo ή Λοκομόντο είναι ελληνικό μουσικό συγκρότημα, που έχει τις ρίζες του στην Αθήνα και ιδρύθηκε το καλοκαίρι του 2003. Συνδυάζουν τη ρέγκε, τη σκα και τη λάτιν μουσική. Οι στίχοι των κομματιών τους είναι γραμμένοι, κυρίως, στην ελληνική και την αγγλική. Έχουν παίξει με συγκροτήματα, όπως οι Skatalites, οι Chumbawamba και οι Ska Cubano και με καλλιτέχνες όπως ο Μανού Τσάο.Το όνομα Locomondo αποτελείται από την ισπανική λέξη loco και την ιταλική mondo, που σημαίνουν τρελός κόσμος.
Γάιος Βαλέριος Κάτουλλος

Ο Γάιος Βαλέριος Κάτουλλος (G. Valerius Catullus) ήταν ρωμαίος λυρικός ποιητής που έζησε τον 1ο αιώνα π.Χ. Γεννήθηκε στη Βερόνα της βόρειας Ιταλίας το 84 π.Χ και πέθανε στη Ρώμη σε ηλικία 30 μόλις ετών το 54 π.Χ. Καταγόταν από πλούσια και ευυπόληπτη οικογένεια και σπούδασε στη Ρώμη.
Ιωάννης Μάγεντορφ

Ο Πρωτοπρεσβύτερος Ιωάννης Μάγεντορφ (, , , Ιβάν Φεοφίλοβιτσ Μεγεντόρφ, , 17 Φεβρουαρίου 1926 - 22 Ιουλίου 1992) ήταν Ρωσικής καταγωγής θεολόγος και καθηγητής πανεπιστημίου.
Πόπλιος Κλώδιος Θρασέας Παίτος

Ο Πόπλιος Κλώδιος Θρασέας Παίτος ("Publius Clodius Thrasea Paetus") ήταν πολιτικός και στωικός φιλόσοφος του 1ου μ.Χ. Εκλέχθηκε ύπατος το 56 μ.Χ. Ως οπαδός των δημοκρατικών και λόγω των αντικαισαρικών του πεποιθήσεων, καταδικάστηκε από τον αυτοκράτορα Νέρωνα με την κατηγορία της έσχατης προσδοσίας. Υποχρεώθηκε να αυτοκτονήσει το 66 μ.Χ. Συνέγραψε τη βιογραφία του Κάτωνα του νεότερου.
Αρχαία Ελεύθερνα

thumb|Αρχαιολογικός χώρος της Ελεύθερνας.|372x372εσ
thumb|Η γέφυρα της Ελεύθερνας|276x276εσ
H Αρχαία Ελεύθερνα (Πρινές) είναι σήμερα τοπική κοινότητα του δήμου Ρεθύμνης της περιφέρειας Κρήτης (πρόγραμμα Καλλικράτης). Από το 1999 έως το 2010 σύμφωνα με την τότε διοικητική διαίρεση της Ελλάδας ήταν έδρα του ομώνυμου δημοτικού διαμερίσματος του Δήμου Αρκαδίου. Ονομάστηκε έτσι λόγω της γειτνίασής του με τον αρχαιολογικό χώρο της Ελεύθερνας. Τα έτη 2005, 2006, 2007 και 2008 έλαβε βραβείο "καθαρότερου οργανωμένου παραδοσιακού οικισμού" από τη Νομαρχιακή Επιτροπή Τουριστικής Προβολής Ρεθύμνης.
Ποίος ήτον ο φονεύς του αδελφού μου

Ποίος ήτον ο φονεύς του αδελφού μου ονομάζεται ένα από τα πιο γνωστά και εκτενή αυτοβιογραφικά διηγήματα του Γεωργίου Βιζυηνού (1849-1896) το οποίο πρωτοδημοσιεύτηκε σε συνέχειες στο περιοδικό "Εστία". Ο αναγνώστης παρακολουθεί την εξέλιξη μιας μυστηριώδους ιστορίας, όπου η μητέρα του αφηγητή αγνοεί τον φονιά του γιου της και τον αναζητά εναγωνίως, τη στιγμή που ο προστατευόμενός της Τούρκος Κιαμήλ (ο δράστης) δεν γνωρίζει ότι είναι αυτός που –άθελά του– έχει σκοτώσει τον γιο της ευεργέτιδάς του. Όταν ο αφηγητής αντιλαμβάνεται την τραγική αυτή σύμπτωση, αποφασίζει να την κρατήσει για πάντα κρυφή από τη μητέρα του.
Νίκος Μαμαγκάκης

Ο Νίκος Μαμαγκάκης (Ρέθυμνο, 3 Μαρτίου 1929 − Αθήνα, 24 Ιουλίου 2013) ήταν Έλληνας συνθέτης.
Αντόνιο Ταμπούκι

Ο Αντόνιο Ταμπούκι (ιταλική γλώσσα: "Antonio Tabucchi", (Πίζα,24 Σεπτεμβρίου 1943 - Λισαβόνα, 25 Μαρτίου 2012) ήταν Ιταλός συγγραφέας, μεταφραστής, δοκιμιογράφος, αρθρογράφος και πανεπιστημιακός καθηγητής Πορτογαλικής γλώσσας και λογοτεχνίας στο πανεπιστήμια της Σιένα. Τιμήθηκε με το Ευρωπαϊκό βραβείο Λογοτεχνίας για το μυθιστόρημα "Sostiene Pereira" («`Ετσι ισχυρίζεται ο Περέιρα», 1994) και με το γαλλικό βραβείο Médicis étranger για τη νουβέλα "Notturno indiano" («Νυχτερινό στην Ινδία», 1984). Ο Ταμπούκι έμαθε πορτογαλικά από την σύζυγο του Maria Josè de Lancastre, γεννημένη και μεγαλωμένη στην Πορτογαλία. Ερωτευμένος με την Πορτογαλία, ο Ταμπούκι ήταν ειδικός, κριτικός και μεταφραστής των έργων του Φερνάντο Πεσσόα, από τον οποίο άντλησε έννοιες όπως η "saudade". 

Τα έργα και τα δοκίμιά του έχουν μεταφρασθεί σε 18 γλώσσες.
Χρήστος Πάρλας

Ο Χρήστος Πάρλας (28 Σεπτεμβρίου 1936 - 3 Απριλίου 2012) ήταν Έλληνας ηθοποιός.
Νίκος Γιαλεσάκης

Ο Νίκος Γιαλεσάκης (γενν. Γερμανία 14 Ιουλίου 1967, ύψος 1,81 μ.) είναι Έλληνας παλαίμαχος ποδοσφαιριστής που αγωνίζονταν στη θέση του τερματοφύλακα και νυν προπονητής ποδοσφαίρου. Τα τελευταία χρόνια έχει ασχοληθεί με το "Beach Soccer" όπου διατελεί προπονητής της Εθνικής Ομάδας.
Ανάπα

right|thumb|200px|Η θέση της Ανάπα στο Κράι Κρασνοντάρ.
Η Ανάπα () είναι πόλη της Ρωσίας που βρίσκεται στην περιφέρεια Κράι Κρασνοντάρ, στη βόρεια ακτή της Μαύρης Θάλασσας κοντά στην Αζοφική Θάλασσα. Έχει πληθυσμό 58.983 (απογραφή 2010), είχε 53.493 στην απογραφή του 2002 και 54.796 στην απογραφή του 1989. Η Ανάπα αποτελεί έδρα της επαρχίας Ανάπσκι και μαζί με τρεις αγροτικές περιοχές αποτελεί δήμο, την "αστική περιφέρεια της Ανάπα" όπως λέγεται.
Φίλιππος Α΄

Το λήμμα Φίλιππος Α΄ μπορεί να αναφέρεται σε κάποιο από τα παρακάτω πρόσωπα:

*Φίλιππος Α΄ της Μακεδονίας (7ος αιώνας π.Χ.)
*Φίλιππος Α΄ Φιλάδελφος (1ος αιώνας π.Χ.)
*Φίλιππος Α΄ της Γαλλίας (23 Μαΐου 1052 – 29 Ιουλίου 1108)
*Φίλιππος Α΄ του Ναμούρ (1175 – 9 Οκτωβρίου 1212)
*Φίλιππος Α΄ της Ναβάρρας (1268 – 29 Νοεμβρίου 1314)
*Φίλιππος Α΄ του Πεδεμόντιου (13ος αιώνας)
*Φίλιππος Α΄ του Τάραντα (10 Νοεμβρίου 1278 – 26 Δεκεμβρίου 1331)
*Φίλιππος Α΄ της Σαβοΐας (1278 - 1334)
*Φίλιππος Α΄ της Βουργουνδίας (1346 – 21 Νοεμβρίου 1361) 
*Φίλιππος Α΄ του Κροΰ (1435 - 1511) 
*Φίλιππος Α΄ της Καστίλλης (22 Ιουλίου 1478 – 25 Σεπτεμβρίου 1506)
*Φίλιππος Α΄ της Έσσης (13 Νοεμβρίου 1504 - 31 Μαρτίου 1567) 
*Φίλιππος Α΄ της Πορτογαλίας (21 Μαΐου 1527 – 13 Σεπτεμβρίου 1598) 
*Φίλιππος Α΄ της Ορλεάνης (21 Σεπτεμβρίου 1640 – 9 Ιουνίου 1701) 
*Λουδοβίκος Φίλιππος Α΄ της Ορλεάνης (12 Μαΐου 1725 – 18 Νοεμβρίου 1785)
Φώτης Ούτσικας

Ο Φώτης Ούτσικας (γενν. Μεσσήνη, 26 Μαΐου 1957) είναι Έλληνας παλαίμαχος ποδοσφαιριστής, διεθνής με τις Εθνικές ομάδες Ελπίδων, Νέων και Ερασιτεχνών, που αγωνιζόταν στις θέσεις ακραίου οπισθοφύλακα, αριστερού εξτρέμ και ανασταλτικού μέσου.

Ξεκίνησε το ποδόσφαιρο σε ηλικία 14 ετών από από τον Πάμισο Μεσσήνης και το 1973 υπέγραψε στην Α.Ε.Κ., ως στέλεχος στην εφηβική ομάδα της.Το 1976 προωθήθηκε στην ανδρική ομάδα και έως το 1977 είχε 20 επίσημες συμμετοχές ενώ έπαιξε και σε αγώνες του Κυπέλλου ΟΥΕΦΑ. Το 1978 αποδεσμεύτηκε λόγω ενός σοβαρού τραυματισμού που υπέστη, συνεχίζοντας στον Αχαρναϊκό (1 έτος), στην Παναχαϊκή (2 έτη), στον Διαγόρα Ρόδου (1981-82) και το καλοκαίρι του 1982 υπέγραψε στο Αιγάλεω, με το οποίο έκανε σημαντική καριέρα επί μία 5ετία, τόσο στην Α΄Εθνική, όσο και στη Β΄Εθνική. Τερμάτισε τη σταδιοδρομία του στην ομάδα του Γ.Σ. Μαρκό (2 σεζόν).

Είχε συνολικά 88 συμμετοχές σε επίσημους αγώνες πρωταθλήματος της Α΄Εθνικής και πολλαπλάσιες συμμετοχές στη Β΄ Εθνική.

Το 1977 αγωνίστηκε με την Εθνική ερασιτεχνική ομάδα ποδοσφαίρου Ελλάδας στο Κύπελλο Ερασιτεχνών ΟΥΕΦΑ στους αγώνες της προκριματικής φάσης με Ιταλία και Αυστρία.
Κώστας Μαρκόπουλος

Ο Κώστας Μαρκόπουλος (γεννημένος στην Αθήνα στις 28 Δεκεμβρίου 1960) είναι Έλληνας ιατρός, πολιτικός και πρώην βουλευτής της ΝΔ. Διετέλεσε Υπουργός Τουριστικής Ανάπτυξης και Κοινοβουλευτικός Εκπρόσωπος της Νέας Δημοκρατίας.
Μάκης Πανώριος

Ο Μάκης Πανώριος (Κεφαλλονιά 1935) είναι Έλληνας λογοτέχνης, εικονογράφος, ηθοποιός και κριτικός θεάτρου.
Αναλαμάνγκα

Η Αναλαμάνγκα (μαλαγασικά: Analamanga) είναι μια από τις τέσσερις περιφέρειες της Επαρχίας Ανταναναρίβο, Μαδαγασκάρη. Πρωτεύουσα είναι η Ανταναναρίβο. Έχει έκταση 17.445 τ.χλμ. και πληθυσμό 5.370.900 κατοίκων (2004) με πυκνότητα 138 κατοίκων ανά τ.χλμ.
Celebration

Το Celebration είναι το τρίτο greatest hits άλμπουμ από την Μαντόνα και η τελευταία κυκλοφορία της από την Warner Bros.. Τα δύο προηγούμενα greatest hits άλμπουμ της ήταν το The Immaculate Collection το 1990 και το GHV2 το 2001.
Η συλλογή κυκλοφόρησε σε πολλές διαφορετικές μορφές, όπως, σε έκδοση με μόνο έναν δίσκο και σε μια Deluxe έκδοση με δύο δίσκους. Το άλμπουμ περιλαμβάνει τρία νέα κομμάτια, το ομότιτλο τραγούδι, το "Revolver" (featuring Lil Wayne) και ένα bonus track σε ορισμένες εκδόσεις, "It's So Cool".

Το άλμπουμ εκτιμήθηκε από τους σύγχρονους κριτικούς. Το άλμπουμ έκανε ντεμπούτο στην κορυφή των charts στο Βέλγιο, τον Καναδά, την Ιρλανδία, την Ιταλία, το Μεξικό και το Ηνωμένο Βασίλειο. Η Μαντόνα ισοφάρισε το ρεκόρ του Elvis Presley, ως σόλο καλλιτέχνης με τα περισσότερα νούμερο ένα άλμπουμ στο Ηνωμένο Βασίλειο. Στις Ηνωμένες Πολιτείες, έκανε το ντεμπούτο του στο top ten του Billboard 200 στον αριθμό επτά. Το ομότιτλο τραγούδι κυκλοφόρησε ως πρώτο single του άλμπουμ. Έγινε το 40ό νούμερο ένα της Μαντόνα στα dance chart του Billboard. Το "Revolver" κυκλοφόρησε ως δεύτερο single αλλά δεν είχε μεγάλη εμπορική επιτυχία.
Ιτάσι

Η Ιτάσι (μαλαγασικά: Vakinaknaratra) είναι μια από τις τέσσερις περιφέρειες της Επαρχίας Ανταναναρίβο, Μαδαγασκάρη. Πρωτεύουσα είναι η Μιαριναρίβο. Έχει έκταση 6.993 τ.χλμ. και πληθυσμό 643.000 κατοίκων (2004) με πυκνότητα 91.9 κατοίκων ανά τ.χλμ.
Μπονγκολάβα

Η Μπονγκολάβα (μαλαγασικά: Bongolava) είναι μια από τις τέσσερις περιφέρειες της Επαρχίας Ανταναναρίβο, Μαδαγασκάρη. Πρωτεύουσα είναι η Τσιροανομαντίντι. Έχει έκταση 16.821 τ.χλμ. και πληθυσμό 235.000 κατοίκων (2004) με πυκνότητα 14 κατοίκων ανά τ.χλμ.
Μαργκαρέτε Μπίμπερ

Η Μαργκαρέτε Μπίμπερ (γερμ. "Margarete Bieber", 1879-1978) ήταν Γερμανο-Αμερικανίδα καθηγήτρια πανεπιστημίου και η πρώτη γυναίκα καθηγήτρια κλασικής αρχαιολογίας στη Γερμανία.
Γιοχάνες Τινκτόρις

Ο Γιοχάνες Τινκτόρις ("Johannes Tinctoris", 1435 - 1511) ήταν Φλαμανδός συνθέτης και θεωρητικός της αναγεννησιακής μουσικής. Από πηγές προκύπτει ότι σπούδασε στην Ορλεάνη, όπου και υπήρξε διευθυντής της εκεί χορωδίας του καθεδρικού ναού· εικάζεται ότι επίσης διηύθυνε την παιδική χορωδία στην πόλη Σαρτρ. Από τα αρχεία του καθεδρικού ναού του Καμπραί προκύπτει ότι πιθανώς να μαθήτευσε με τον Γκυγιώμ Ντυφαί, ο οποίος πέρασε μεγάλο μέρος του βίου του εκεί. Περί το 1472 ο Τινκτόρις μετέβη στη Νάπολη, όπου και παρέμεινε για το μεγαλύτερο μέρος της υπόλοιπης ζωής του.

Πολλά γραπτά του Τινκτόρις εκδόθηκαν όσο ζούσε: αν και δεν αποτελούν επιτομή αυθεντικότητας, καθώς περιέχουν στοιχεία από αρχαίους συγγραφείς (όπως τον Βοήθιο (480–524 π.Χ.), τον Ισίδωρο της Σεβίλλης (560-636 π.Χ.) κ.α.), εντούτοις μαρτυρούν με εξαιρετικά λεπτομερή και γλαφυρό τρόπο την εκτελεστική πρακτική και συνθετική διεργασία μουσικών και συνθετών της εποχής. Στα έργα του συγκαταλέγονται το πρώτο στην ιστορία λεξικό μουσικών όρων (με τίτλο "Diffinitorium musices"), ένα πόνημα στο οποίο καταγράφονται οι μουσικοί τρόποι και τα χαρακτηριστικά τους, μια διατριβή επι των αναλογιών, καθώς και τρεις τόμους με θέμα την αντίστιξη, έναν πραγματικό θησαυρό όσον αφορά στην καταγραφή και εξέλιξη του μουσικού αυτού ιδιώματος. Τα έργα του αυτά υπήρξαν πομπός επιρροής για πλήθος συνθετών και θεωρητικών της μουσικής, καθ' όλη την υπόλοιπη περίοδο της Αναγέννησης. 

Τα περισσότερα μουσικά έργα του Τινκτόρις δεν σώζονται, αλλά μαρτυρούνται από τους τίτλους τους. Αυτά που σώζονται είναι γραμμένα σε ύφος περίπολοκης αντίστιξης, με χαρακτηριστική χρήση της χαμηλής φωνητικής περιοχής (τεσσιτούρα), φτάνοντας μάλιστα συχνά στο χαμηλό Ντο (δύο οκτάβες κάτω από το μεσαίο Ντο)· εύλογη είναι η αντιστοιχία που προκύπτει με τον Γιοχάνες Όκεγχεμ επί του θέματος αυτού. Τα περισσότερα δε έργα του είναι θρησκευτικού περιεχομένου, όπως λειτουργίες, μοτέτα, αλλά και μερικές σανσόν.

Πέραν της ιδιότητάς του ως μουσικού, ο Τινκτόρις υπήρξε κληρικός, ποιητής, μαθηματικός, καθώς και νομικός· ορισμένες πηγές μάλιστα κάνουν αναφορά και στο εικαστικό του έργο .
Αγελάδας

Ο Αγελάδας υπήρξε σημαντικός αρχαίος Έλληνας γλύπτης καταγόμενος από το Άργος.
Αποξυόμενος

Ο Αποξυόμενος είναι εξαίσιο έργο αρχαίας ελληνικής γλυπτικής τέχνης. Αντίγραφά του φιλοξενούνται σε διεθνή μουσεία και στολίζουν δημόσιους και ιδιωτικούς χώρους ανά τον κόσμο. Το πρότυπο ήταν ανδριάντας φιλοτεχνημένος από τον γλύπτη Λύσιππο και αναπαριστά έναν αθλητή την στιγμή που, κατά τη συνήθη τακτική, σκουπίζει την σκόνη, το λάδι και τον ιδρώτα από το δέρμα του χρησιμοποιώντας την στλεγγίδα.
Πόπολη

thumb|250px|Το όρος Βέρνο (ή "Βίτσι"), το βόρειο γεωγραφικό όριο της ιστορικής περιοχής της Πόπολης.
thumb|250px|Το όρος Κορησός (ή "Γάβρος"), μέρος του ορεινού συγκροτήματος του Άσκιου, το νότιο γεωγραφικό όριο της περιοχής της Πόπολης.
thumb|250px|Γενικός Χάρτης της Κεντρικής Ευρώπης της Αυστροουγγρικής Αυτοκρατορίας του 1887. Αναφέρει στο πάνω μέρος του χάρτη, δίπλα από την λίμνη της Καστοριάς, την περιοχή Πόπολη (Popole).

Η Πόπολη είναι ιστορική περιοχή της Δυτικής Μακεδονίας, μεταξύ της πόλης της Καστοριάς και της Κλεισούρας.
Δημήτρης Χριστούλας

Ο Δημήτρης Χριστούλας (1935-2012) ήταν Έλληνας συνταξιούχος, ο οποίος δημοσίως έδωσε τέρμα στη ζωή του διαμαρτυρόμενος για την ελληνική κρίση χρέους.
Ιράντζα

Το Νησί Ιράντζα (μαλαγασικά: Nosy Iranja) είναι ένα νησί της Μαδαγασκάρης στην Επαρχία Αντσιρανάνα και στην Περιφέρεια Ντιάνα.
Σεμπαστιάν Φρε

Ο Σεμπαστιάν Φρε (γεννημένος στις 18 Μαρτίου 1980 στο Τονόν-λε-Μπαιν) είναι ένας Γάλλος ποδοσφαιριστής που αγωνίζεται ως τερματοφύλακας στην ομάδα της ιταλικής Σέριε Α Τζένοα.
Λοΐκ Ρεμί

Ο Λοΐκ Ρεμί (γεννημένος στις 2 Ιανουαρίου 1987) είναι ένας Γάλλος διεθνής ποδοσφαιριστής που αγωνίζεται στην Ισπανία, για λογαριασμό της Χετάφε, δανεικος απο την Λας Πάλμας. Ο Ρεμί κατά βάση αγωνίζεται σε ρόλο κεντρικού επιθετικού, αλλά μπορεί να αγωρίζεται και στις πτέρυγες και ως δεύτερος επιθετικός. Ο Ρεμί έχει περιγραφεί από τον προπονητή του Ντιντιέ Ντεσάν ως "ένας νεαρός διεθνής που είναι γρήγορος και δυνατός με τεράστιες δυνατότητες".

Γεννημένος στο Ριλιέ-λα-Παπ, στη περιοχή του Ρον, ο Ρεμί ξεκίνησε την καριέρα του αγωνιζόμενος σε μια τοπική ομάδα νέων της γενέτειράς του Λυών. Το 1999, μετακόμισε στην μεγαλύτερη ομάδα της πόλης, Ολιμπίκ Λυών, όπου και πέρασε έξι χρόνια στις ακαδημίες της ομάδας. Το 2005, προβιβάστηκε στην πρώτη ομάδα και πάλεψε για να καθιερωθεί σε διαστημα τριών σεζόν υπό τις οδηγίες των προπονητών Ζεράρ Ουγιέ και Αλαίν Περέν. Το 2008, πήγε με την μορφή δανεισμού στην ΡΚ Λανς και, μετά από ένα επιτυχημένο πέρασμα, αποκτήθηκε από την ΟΖΚ Νις ενόψει της σεζόν 2008–09. Με την Νις, ο Ρεμί αντεπεξήλθε με επιτυχία στον ρόλο του προωθημένου επιθετικού πετυχαίνοντας παραπάνω από 25 τέρματα στα δύο χρόνια παρουσίας του με την ομάδα. Το 2010, έχοντας προκαλέσει το ενδιαφέρον αρκετών ομάδων από την Γαλλία και όχι μόνο, ο Ρεμί τελικά κατέληξε στην υπερασπίστρια του τίτλου Μαρσέιγ υπογράφοντας πενταετές συμβόλαιο. Η μεταγραφή αρχικά "πάγωσε" λόγω επιπλοκών στις ιατρικές εξετάσεις στις οποίες υποβλήθηκε. Στις 13 Ιανουαρίου 2013, ο συμπαίκτης του Ρεμί, Τζόι Μπάρτον, ανέφερε ότι ο Λοΐκ είχε συμφωνήσει να συνεχίσει την καριέρα του στην Νιούκασλ Γιουνάιτεντ. Το ποσό στο οποίο συμφωνήθηκε η μεταγραφή του ανήλθε στα £8.3 εκατομμύρια, ενώ ο παίκτης θα υπέγραφε ειδικό συμβόλαιο το οποίο θα του απέφερε, συνολικά, ένα ποσό κατά πολύ μεγαλύτερο του μισθού του στην Μαρσέιγ.
Ο Ρεμί είναι πρώην διεθνής με την Εθνική Γαλλίας U-20 και την Εθνική Γαλλίας U-21. Πλέον αγωνίζεται με την ανδρική ομάδα έχοντας σημειώσει την πρώτη του συμμετοχή τον Ιούνιο του 2009 απέναντι στην Νιγηρία την περίοδο κατά την οποία προπονητής ήταν ο Ρεϊμόν Ντομενέκ. Ο Ρεμί πέτυχε το πρώτο του τέρμα με την εθνική ομάδα της χώρας του τον Οκτώβριο του 2010 απέναντι στην Ρουμανία με τον Λοράν Μπλαν ως νέο προπονητή της ομάδας.
Μάνος Τσιλιμίδης

Ο Μάνος Τσιλιμίδης (γενν. 28 Μαρτίου 1958) είναι Έλληνας δημοσιογράφος, συγγραφέας, στιχουργός και παρουσιαστής του ραδιοφώνου.
Τεντί Ρισέρ

Ο Τεντί Ρισέρ (γαλλ.: "Teddy Richert", γεννημένος στις 21 Σεπτεμβρίου 1974 στην Αβινιόν) είναι ένας Γάλλος τερματοφύλακας, που αυτό τον καιρό αγωνίζεται στην Σοσό. Ο Ρισέρ θεωρείται ένας από τους σταθερότερους τερματοφύλακες της Λιγκ 1, έχοντας πραγματοποιήσει εξαιρετικές εμαφνίσεις την προηγούμενη δεκαετία. Ευκαιρίες για να διακριθεί και σε διεθνές επίπεδο υπήρξαν για τον Ρισέρ αλλά ήταν λίγες και με μεγάλη χρονική διαφορά μεταξύ τους, εξαιτίας της προτίμησης του Ρεϊμόν Ντομενέκ για τον Γκρεγκορί Κουπέ και, στις αρχές της δεκαετίας, για τον Φαμπιάν Μπαρτέζ από τους εκάστοτε προπονητές.

Αγωνίστηκε σε αρκετές γνωστές ομάδες της δεκαετία του '90, ωστόσο έχει δηλώσει πιστός της Μονμπελιάρ. Θεωρείται ένας από τους καλύτερους τερματοφύλακες στην Γαλλία.
Αντσιρανάνα

Η Αντσιρανάνα (μαλαγασικά: Antsiranana) είναι η έκτη μεγαλύτερη πόλη της Μαδαγασκάρης με πληθυσμό 80.000 κατοίκων. Είναι η πρωτεύουσα της Επαρχίας Αντσιρανάνα, της Περιφέρειας Ντιάνα και του δήμου Αντσιρανάνα.
Σαμπάβα

Η Σαμπάβα (μαλαγασικά: Sambava) είναι πόλη της Μαδαγασκάρης. Έχει πληθυσμό 40.000 κατοίκων (2001). Είναι η πρωτεύουσα της Περιφέρειας Σάβα και του δήμου Σαμπάβα στην Επαρχία Αντσιρανάνα.
Χρήστος Ρεκλείτης

Ο Χρήστος Ρεκλείτης (Δεκέμβριος 1937 - 19 Απριλίου 2014) ήταν Έλληνας αγωνιστής κατά της χούντας των συνταγματαρχών.
Τάγγιση

Τάγγιση είναι το φαινόμενο της οξείδωσης των λιπών (συνήθως ακόρεστα λιπαρά διασπώνται προς κορεσμένα) και των ελαίων από το οξυγόνο της ατμόσφαιρας. Η οξείδωση οφείλεται σε ή επιταχύνεται από παράγοντες όπως φως (βοηθούν στο σχηματισμό ελεύθερων ριζών), θερμότητα (επιταχύνει την αντίδραση), οξυγόνο (απαραίτητο για τη διάδοση της αλυσιδωτής αντίδρασης των ελευθέρων ριζών), ένζυμα (οδηγούν στον σχηματισμό λιπαρών οξέων), αλλά και καταλυτών όπως ιόντα σιδήρου, χαλκού, καθώς και υπεροξειδικών ενώσεων. 

Το αποτέλεσμα είναι ο σχηματισμός υπεροξειδίων, λιπαρών οξέων, αλδεϋδών κετονών. Τα προϊόντα αυτά έχουν συνήθως δυσάρεστη οσμή και γεύση. Επίσης το αλλοιωμένο προϊόν μπορεί να προκαλέσει ερεθισμούς, αλλεργίες και γενικά δυσάρεστες παρενέργειες.

Οι ελεύθερες ρίζες που σχηματίζονται λόγω τάγγισης σχηματίζονται επίσης στα λίπη του σώματος και προσβάλουν τα συστατικά του κυττάρου προκαλώντας αλλοιώσεις (DNA, μεμβράνες, πρωτεΐνες κλπ).
Ανατολική Μαδαγασκάρη

Η Ανατολική Μαδαγασκάρη ή Ατσινανάνα (μαλαγασικά: Atsinanana) είναι μια από τις τρεις περιφέρειες της Επαρχίας Τοαμασίνα, Μαδαγασκάρη. Πρωτεύουσα είναι η Φενερίβε Εστ. Έχει έκταση 21.934 τ.χλμ. και πληθυσμό 1.117.100 κατοίκων (2004) με πυκνότητα 50.9 κατοίκων ανά τ.χλμ.
Αναλαντζιρόφο

Η Αναλαντζιρόφο (μαλαγασικά: Analanjirofo) είναι μια από τις τρεις περιφέρειες της Επαρχίας Τοαμασίνα, Μαδαγασκάρη. Πρωτεύουσα είναι η Τοαμασίνα. Έχει έκταση 21.930 τ.χλμ. και πληθυσμό 860.800 κατοίκων (2004) με πυκνότητα 39.3 κατοίκων ανά τ.χλμ.
Αλαότρα-Μανγκόρο

Η Αλαότρα-Μανγκόρο (μαλαγασικά: Alaotra-Mangoro) είναι μια από τις τρεις περιφέρειες της Επαρχίας Τοαμασίνα, Μαδαγασκάρη. Πρωτεύουσα είναι η Αμπατοντραζάκα. Έχει έκταση 31.948 τ.χλμ. και πληθυσμό 877.700 κατοίκων (2004) με πυκνότητα 27.5 κατοίκων ανά τ.χλμ.
Λουίτζι Κερουμπίνι

Ο Λουίτζι Κερουμπίνι ("Luigi Cherubini", 14 Σεπτεμβρίου 1760 – 15 Μαρτίου 1842) ήταν Ιταλός συνθέτης του Κλασικισμού. Έζησε το μεγαλύτερο μέρος της ζωής του στη Γαλλία, γράφοντας κυρίως όπερες και θρησκευτική μουσική· κατά τον Μπετόβεν, ήταν ο «μεγαλύτερος συνθέτης» της εποχής του.
Μελάκι

Η Μελάκι (μαλαγασικά: Melaky) είναι μια από τις τέσσερις περιφέρειες της Επαρχίας Μαχατζάνγκα, της Μαδαγασκάρης. Πρωτεύουσα είναι η Μαϊντιράνο. Έχει έκταση 38.852 τ.χλμ. και πληθυσμό 175.500 κατοίκων (2004) με πυκνότητα 4,5 κατοίκων ανά τ.χλμ.
Κύπελλο Ελλάδος καλαθοσφαίρισης γυναικών 2011-2012

To Κύπελλο Ελλάδος καλαθοσφαίρισης γυναικών 2011-2012, ήταν το 17ο κατά σειρά Κύπελλο Ελλάδος καλαθοσφαίρισης γυναικών και το 13ο που η τελική του φάση έγινε σε μορφή "Final Four". Ξεκίνησε στις 18 Σεπτεμβρίου 2011 με τους αγώνες της πρώτης φάσης και τελείωσε στις 8 Απριλίου 2012 με τον τελικό μεταξύ του Αθηναϊκού Α.Σ. και των Εσπερίδων Καλλιθέας. Το κύπελλο κατέκτησε ο Αθηναϊκός Α.Σ. για τρίτη συνεχόμενη χρονιά.
Little Miss Sunshine

Το Little Miss Sunshine είναι αμερικανική δραματική-κωμική ταινία δρόμου, του 2006. Η σκηνοθεσία υπογράφτηκε από το ανδρόγυνο Τζόναθαν Ντέιτον και Βάλερι Φάρις, το οποίο πραγματοποίησε το σκηνοθετικό ντεμπούτο του στον κινηματογράφο. Το σενάριο γράφτηκε από τον Μάικλ Αρντ, ο οποίος έκανε κι αυτός ντεμπούτο στον κινηματογράφο. Πρωταγωνιστές της ταινίας είναι οι Γκρεγκ Κινίαρ, Τόνι Κολέτ, Άμπιγκεϊλ Μπρέσλιν, Στιβ Καρέλ, Πολ Ντέινο και Άλαν Άρκιν. Την παραγωγή της ταινίας ανέλαβε η εταιρεία Big Beach Films με προϋπολογισμό 8 εκατομμυρίων δολαρίων. Τα γυρίσματα ξεκίνησαν στις 6 Ιουνίου 2005 στην Αριζόνα και στη Νότια Καλιφόρνια και διήρκεσαν πάνω από 30 ημέρες.

H ταινία έκανε πρεμιέρα στο Φεστιβάλ Κινηματογράφου Σάντανς στις 20 Ιανουαρίου 2006 και τα δικαιώματα διανομής της αγοράστηκαν από την εταιρεία Fox Searchlight Pictures αποτελώντας μία από τις μεγαλύτερες συμφωνίες στην ιστορία του Φεστιβάλ. Η ταινία κυκλοφόρησε περιορισμένα στις 26 Ιουλίου 2006, ενώ ακολούθησε η ευρεία κυκλοφορία της σε όλους του κινηματογράφους των Η.Π.Α. στις 18 Αυγούστου. Στην Ελλάδα, έκανε πρεμιέρα στις 11 Ιανουαρίου 2007.

Έλαβε διθυραμβικές κριτικές και είχε έσοδα άνω των 100,5 εκατομμυρίων δολαρίων παγκοσμίως. Ήταν υποψήφια για τέσσερα Όσκαρ, συμπεριλαμβανομένου του Όσκαρ Καλύτερης Ταινίας, αποσπώντας τελικά δύο, το Όσκαρ Καλύτερου Πρωτότυπου Σεναρίου για τον Μάικλ Αρντ και το Όσκαρ Β' Ανδρικού Ρόλου για τον Άλαν Άρκιν. Κέρδισε ακόμη το Βραβείο Independent Spirit Καλύτερης Ταινίας καθώς και πλήθος άλλων βραβείων.
Μαχατζάνγκα

Η Μαχατζάνγκα (μαλαγασικά: "Mahajanga") είναι η τέταρτη μεγαλύτερη πόλη της Μαδαγασκάρης, με πληθυσμό 160.000 κατοίκων. Είναι η πρωτεύουσα της Επαρχίας Μαχατζάνγκα, της Περιφέρειας Μποένι και του δήμου Μαχατζάνγκα.
Κορέστεια

thumb|250px|Τοπογραφικός χάρτης του τέλους του 19ου αιώνα της περιοχής των Κορεστίων.
thumb|250px|Το χωριό Ανταρτικό.
thumb|250px|Πλίνθινες κατοικίες στον Κρανιώνα.
thumb|250px|Τμήμα των αγιογραφιών του μεταβυζαντινού ναού της Παναγίας στη Χαλάρα.

Τα Κορέστεια (αναφέρεται επίσης και ως "Κορέστια" ή "Κορέστιο"), είναι ιστορική περιοχή της Δυτικής Μακεδονίας. Η ονομασία της περιοχής συναντάται στον καποδιστριακό δήμο Κορεστίων του νομού Καστοριάς, που σήμερα αποτελεί την δημοτική ενότητα του δήμου Καστοριάς. Η ιστορική περιοχή καλύπτει περιοχές εκτός των ορίων του νομού Καστοριάς, όπως στον νομό Φλώρινας.
Σαν Λουίς Ποτοσί

Το Σαν Λουίς Ποτοσί (ισπανικά: San Luis Potosí) είναι η πρωτεύουσα και πιο πολυπληθής πόλη της ομώνυμης πολιτείας του Μεξικό Σαν Λουίς Ποτοσί. Η πόλη έχει πληθυσμό 685.934 κατοίκους. Η μητροπολιτική περιοχή του Σαν Λουίς Ποτοσί έχει 1.040.822 κατοίκους και περιλαμβάνει την πόλη δορυφόρο Σολεδάδ. Η μητροπολιτική περιοχή είναι η δέκατη μεγαλύτερη στο Μεξικό από άποψη πληθυσμού. Η πόλη είναι χτισμένη σε υψόμετρο 1.850 μέτρων.

Η πόλη πήρε το όνομά της από τον Λουδοβίκο το Θ', ο οποίος είναι ο πολιούχος της πόλης. Ο όρος Ποτοσί προέρχεται από τα πλούσια ορυχεία χρυσού και αργύρου Ποτοσί, στη Βολιβία, τα οποία ανακαλύφθηκαν 40 χρόνια πριν την ίδρυση της πόλης το 1592, καθώς η εκμετάλλευση των ορυχείων χρυσού και αργύρου ήταν ο κύριος λόγος ίδρυσης της πόλεως. Σήμερα, το Σαν Λουίς Ποτοσί είναι ένα από τα κύρια βιομηχανικά κέντρα του Μεξικό, κυρίως με βιομηχανίες μεταποίησης. Επίσης, η πόλη έχει μετατραπεί σε σημαντικό τουριστικό προορισμό, αφού από το 2010, το ιστορικό κέντρο της πόλης είναι Μνημείο Παγκόσμιας Κληρονομιάς, ως τμήμα του βασιλικού μονοπατιού της Τιέρα Άδεντρο.
Νοτιοδυτική Μαδαγασκάρη

Η Νοτιοδυτική Μαδαγασκάρη ή Ατσίμο-Αντρεφάνα (μαλαγασικά: Atsimo-Andrefana) είναι μια από τις τέσσερις περιφέρειες της Επαρχίας Τολιάρα, Μαδαγασκάρη. Πρωτεύουσα είναι η Τολιάρα. Έχει έκταση 66.236 τ.χλμ. και πληθυσμό 1.018.500 κατοίκων (2005) με πυκνότητα 15.4 κατοίκων ανά τ.χλμ.
Μπάκλα Χοράνι

thumb|right|200px|Στιγμιότυπο από τον εορτασμό του Μπάκλα Χοράνι

Το Μπάκλα Χοράνι ή Μπάκλαχοράνι ή Ταταυλιανή Αποκριά είναι καρναβάλι που εορτάζεται από τους Έλληνες της Κωνσταντινουπόλεως. Εορτάζεται πριν από τη Μεγάλη Σαρακοστή και ομοιάζει στις ελληνικές απόκριες. Τον Μάρτιο 2011 εορτάσθηκε μετά από 70 χρόνια τούρκικης απαγορεύσεως στη δημοσιότητα.

Στα πέρσικα, το «Μπάκλα Χοράνι» σημαίνει «τρώμε φασόλια».
Τολιάρα

Η Τολιάρα (μαλαγασικά: Toliara), γνωστή επίσης και ως Τουλεάρ (Tuléar) ή Τολιάρυ (Toliary) είναι η πέμπτη μεγαλύτερη πόλη της Μαδαγασκάρης, με πληθυσμό 120.000 κατοίκων. Είναι η πρωτεύουσα της Επαρχίας Τολιάρα, της Περιφέρειας Ατσίμο Αντρεφάνα και του δήμου Τολιάρα.
Μενάμπε

Η Μενάμπε (μαλαγασικά: Menabe) είναι μια από τις τέσσερις περιφέρειες της Επαρχίας Τολιάρα, Μαδαγασκάρη. Πρωτεύουσα είναι η Μοροντάβα. Έχει έκταση 46.121 τ.χλμ. και πληθυσμό 390.800 κατοίκων (2005) με πυκνότητα 8.5 κατοίκων ανά τ.χλμ.
Ανόσι

Η Ανόσι (μαλαγασικά: Anosy) είναι μια από τις τέσσερις περιφέρειες της Επαρχίας Τολιάρα, Μαδαγασκάρη. Πρωτεύουσα είναι η Τολανιάρο. Έχει έκταση 25.731 τ.χλμ. και πληθυσμό 544.200 κατοίκων (2005) με πυκνότητα 21.1 κατοίκων ανά τ.χλμ.
Άνω Ματσιάτρα

Η Άνω Ματσιάτρα ή Ωτ-Ματσιάτρα (γαλικά: Haute-Matsiatra) είναι μια από τις πέντε περιφέρειες της Επαρχίας Φιαναραντσόα, Μαδαγασκάρη. Πρωτεύουσα είναι η Φιαναραντσόα. Έχει έκταση 21.080 τ.χλμ. και πληθυσμό 1.128.900 κατοίκων (2004) με πυκνότητα 42.9 κατοίκων ανά τ.χλμ.
Αμορόνι Μανία

Η Αμορόνι Μανία (μαλαγασικά: Amoron'i Mania) [amurunmani] είναι μια από τις πέντε περιφέρειες της Επαρχίας Φιαναραντσόα, Μαδαγασκάρη. Πρωτεύουσα είναι η Αμποσίτρα. Έχει έκταση 16.141 τ.χλμ. και πληθυσμό 693.200 κατοίκων (2004) με πυκνότητα 42.9 κατοίκων ανά τ.χλμ.
Ιχορόμπε

Η Ιχορόμπε (μαλαγασικά: Ihorombe) είναι μια από τις πέντε περιφέρειες της Επαρχίας Φιαναραντσόα, Μαδαγασκάρη. Πρωτεύουσα είναι η Ιχόσι. Έχει έκταση 26.391 τ.χλμ. και πληθυσμό 189.200 κατοίκων (2004) με πυκνότητα 7.2 κατοίκων ανά τ.χλμ.
Μιχάλης Μανούσκος

Ο Αντιναύαρχος Μιχάλης Μανούσκος (1845–11 Δεκεμβρίου 1952) ήταν Έλληνας στρατιωτικός και πολιτικός, δήμαρχος Πειραιά, από τους ιδρυτές και πρώτος πρόεδρος του αθλητικού σωματείου της πόλης, Ολυμπιακός.
Η Πηγή των Παρθένων

Η Πηγή των Παρθένων (Πρωτότυπος τίτλος: "Jungfrukällan") είναι δραματική κινηματογραφική ταινία παραγωγής 1960 σε σκηνοθεσία Ίνγκμαρ Μπέργκμαν. Η ταινία βραβεύτηκε με Όσκαρ Ξενόγλωσσης Ταινίας στην τελετή του 1961 κι αποτέλεσε πηγή έμπνευσης για την ταινία του Γουές Κρέιβεν του 1972 "Το Τελευταίο Σπίτι Στα Αριστερά (The Last House on the Left)".
Κιλίκιο

Κιλίκιο είναι ένδυμα ή εσώρουχο κατασκευασμένο από χονδροειδές ύφασμα ή ζωική τρίχα. Η λέξη προέρχεται από το Λατινικό cilicium, μια κάλυψη φτιαγμένη από τρίχα της αίγας από την Κιλικία της Μικράς Ασίας. 

Τέτοια ενδύματα φορέθηκαν στην ιστορία της Χριστιανικής πίστης, για να νεκρώσουν τη σάρκα. Άγιοι και μοναχοί αναφέρεται ότι το φορούσαν συχνά, αλλά και τα πλούσια άτομα φόρεσαν μερικές φορές ως τιμωρία , κάτι που απαγορευόταν στη Βίβλο.
Λίμνη Αλαότρα

Η Λίμνη Αλαότρα (γαλλικά: "Lac Alaotra") είναι η μεγαλύτερη λίμνη της Μαδαγασκάρης. Βρίσκεται στην Επαρχία Τομασίνα. Καλύπτει 900 μέτρα και το μέγιστο σημείο κάτω από τη θάλασσα είναι 1,5 μέτρα. Οι υδροβιότοποι που την περιβάλλουν καλύπτουν 7.223 τ.χλμ.. Βρίσκεται ανατολικά της Μαδαγασκάρης. Γύρω της υπάρχουν διάφορες πόλεις, όπως η Βοϊτσάρα, η Ιμεριμαντρόσο, η Αντρέμπα κ.α. Περιβάλλεται από μια πεδιάδα, η οποία έχε τη μεγαλύτερη παραγωγή σε ρύζι από όλες τις άλλες περιοχές της Μαδαγασκάρης. Η Αλαότρα αποτελεί σημαντικό μεν, απειλητικό δε μέρος για πουλιά γλυκού νερού. Ένα από αυτά τα πουλιά είναι η Πάπια του Μέλλερ ("Anas melleri") και είναι υπό εξαφάνιση. Άλλα πουλιά είναι η Πάπια της Μαδαγασκάρης και το Πουλί της Αλαότρα.
Citroën Xsara Picasso

Το Citroën Xsara Picasso ήταν ένα μικρομεσαίο πολυμορφικό (MPV) αυτοκίνητο που κατασκευάστηκε από τη γαλλική αυτοκινητοβιομηχανία Citroën, από τον Νοέμβριο του 1999 έως το 2012. Το μοντέλο βασίστηκε στην 5-πορτη hatchback εκδοχή του μικρομεσαίου Citroën Xsara του 1997 - 2006 και γνώρισε τεράστια εμπορική επιτυχία στα περισσότερα κράτη κυκλοφορίας του. Συνολικά κατασκευάστηκαν 1.736.727 αντίτυπα σειράς Xsara Picasso στην Ευρώπη, όπου διατηρήθηκε στην παραγωγή έως το 2010, ενώ είχε παραχθεί και σε αρκετά άλλα κράτη διεθνώς.
Όπερα Θεσσαλονίκης

Η Όπερα Θεσσαλονίκης (Ο.Θ.) αποτελεί πολιτιστικό φορέα με αντικείμενο το λυρικό θέατρο. Ιδρύθηκε τον Δεκέμβριο του 1997 στη Θεσσαλονίκη με πρωτοβουλία του Οργανισμού "Θεσσαλονίκη, Πολιτιστική Πρωτεύουσα της Ευρώπης 1997" ως αυτοτελές τμήμα του Κρατικού Θεάτρου Βορείου Ελλάδος (ΚΘΒΕ) με την αρχική ονομασία "Όπερα Δωματίου Θεσσαλονίκης". 

Το 2002 το Υπουργείο Πολιτισμού την μετονόμασε σε "Όπερα Θεσσαλονίκης" εξασφαλίζοντας της συγχρόνως οικονομική και διοικητική αυτονομία. Ωστόσο σύμφωνα με το άρθρο 58 του Ν. 4002/2011 ο οργανισμός καταργείται ως αυτοτελές τμήμα και συγχωνεύεται με το Κρατικό Θέατρο Βορείου Ελλάδος. Αυτό ήταν εν μέρει αποτέλεσμα της οικονομικής διαχείρισης του φορέα· το χρέος έφτασε τα 1.500.000 ευρώ. <ref name=2/8>"Εισαγγελέας για την Οπερα... της πεντάρας", Ελευθεροτυπία (2 Αυγούστου 2011).</ref> 

Πρόεδρος της Εφορίας της Όπερας Θεσσαλονίκης είναι ο νυν πρόεδρος του δ.σ. του ΚΘΒΕ Θωμάς Τρικούκης και αντιπρόεδρος η Άννα Σταυρακοπούλου, επίκουρη καθηγήτρια Θεατρολογίας στο τμήμα θεάτρου του Αριστοτέλειου Πανεπιστημίου Θεσσαλονίκης. Από το χειμώνα του 2010 η Όπερα δεν έχει ανεβάσει παράσταση. 

Μετά τη συγχώνευση ο καλλιτεχνικός διευθυντής του ΚΘΒΕ, Σωτήρης Χατζάκης, δήλωσε πως την καλλιτεχνική περίοδο 2011 - 2013 είναι δυνατό να παρουσιαστεί μόνο μια πειραματική παραγωγή όπερας και μάλιστα σε συνεργασία με την Κρατική Ορχήστρα Θεσσαλονίκης και το Μέγαρο Μουσικής Θεσσαλονίκης.
Korn

Οι Korn (στυλιζαρισμένο ως: KoЯn) είναι nu metal μουσικό συγκρότημα που σχηματίστηκε το 1993. Οι Korn είναι από τα παλαιότερα συγκροτήματα που ακολουθούν ακόμη αυτό το είδος μουσικής, ενώ είναι και ένα από τα πιο γνωστά για αυτό το είδος μουσικής παγκοσμίως. Το συγκρότημα σχηματίστηκε στην Μπέικερσφιλντ της πολιτείας, Καλιφόρνια στις Ηνωμένες Πολιτείες Αμερικής. Αποτελείται από τους Τζόναθαν Ντέιβις, Τζέιμς Σέιφερ, Ρέγκιναλντ Αρβίζου και Ρέι Λουζιέρ.

Ο πρώτος τους δίσκος, ο οποίος ήταν ντέμο, κυκλοφόρησε το 1993 και έχει τον τίτλο "Neidermeyer's Mind". Τον Οκτώβριο του 1994 έβγαλαν τον πρώτο τους επίσημο δίσκο με τίτλο "Korn". Το 1996 κυκλοφόρησαν το "Life is Peachy" και το 1998 το τρίτο τους άλμπουμ, "Follow the Leader". Το τρίτο άλμπουμ τους εντάχθηκε ως το νούμερο 1 δίσκο του Billboard 200. Κυκλοφόρησαν άλλα δυο άλμπουμ τα οποία ήρθαν το 2000 και 2002 (Τα "Issues" και "Untouchables", αντίστοιχα). Στη συνέχεια, ακολούθησαν και άλλα, ενώ το τελευταίο τους βγήκε το φθινόπωρο του 2019.

Συνολικά, έχουν πουληθεί 19 εκατομμύρια κομμάτια στην Αμερική, και παγκοσμίως περίπου 35. Επίσης, έχουν κερδίσει δύο βραβεία Γκράμι και μέσα στους διεκδικητές των βραβείων είχαν συμμετάσχει εφτά φορές. Από τα 41 βίντεο κλιπ που έχουν γυρίσει, τα 28 έχουν μπει στο Billboard 200.
Γιοχάννες φαν Μόιρς

Ο Γιοχάννες φαν Μόιρς ("Johannes van Meurs" ή "Johannes Meursius", 9 Φεβρουαρίου 1579 - 20 Σεπτεμβρίου 1639) ήταν Ολλανδός κλασικός λόγιος και μελετητής.
Γκυστάβ Φουζέρ

Ο Γκυστάβ Φουζέρ (γαλλ. "Gustave Fougères", 24 Απριλίου 1863 - 7 Δεκεμβρίου 1927) ήταν Γάλλος κλασικός αρχαιολόγος.
Staphylinidae

Οι Σταφυλινίδες (Staphylinidae) αποτελούν μια οικογένεια εντόμων. Κατατάσσονται στην τάξη των Κολεοπτέρων (Coleoptera) και στην υπόταξη Polyphaga. 
Στην Ευρώπη αναφέρονται τριάντα δυο υποοικογένειες. Παγκοσμίως αναφέρονται περίπου 47 χιλιάδες είδη και υποτίθεται, πως πολλά είδη ακόμα δεν έχουν καταγραφεί.
Σαντιάγο ντε Κερέταρο

Το Σαντιάγο ντε Κερέταρο (ισπανικά: "Santiago de Querétaro") ή απλά Κερέταρο, είναι η πρωτεύουσα και μεγαλύτερη πόλη της πολιτείας του Μεξικό Κερέταρο, στο κεντρικό Μεξικό. Η πόλη βρίσκεται στο μέση της διαδρομής πόλη του Μεξικού - Σαν Λουίς Ποτοσί και απέχει 100 χιλιόμετρα από το Σαν Μιγκέλ ντε Αγιέντε. Η πόλη σύμφωνα με την απογραφή του 2010 είχε 804.663 κατοίκους και η μητροπολιτική περιοχή της πόλης είχε πληθυσμό 1.085.153 άτομα. Είναι κτισμένη σε υψόμετρο 1.820 μέτρων. Το 1996, το ιστορικό κέντρο της Κερετάρο, ανακηρύχθηκε Μνημείο Παγκόσμιας Κληρονομιάς από την UNESCO.

Η πόλη λέγεται ότι ιδρύθηκε τις 25 Ιουλίου 1531, όταν κατά τη διάρκεια μιας μάχης μεταξύ των Ισπανών και των ιθαγενών της περιοχής έλαβε χώρα μια έκλειψη και εμφανίστηκε ο Άγιος Ιάκωβος πάνω σε ένα άσπρο άλογο και κρατούσε ένα ροζ σταυρό οδηγώντας τους ιθαγενείς της περιοχής να παραδοθούν. Στην πραγματικότητα, η Ισπανική κυριαρχία ήταν σταδιακή.
Σήμερα, η πόλη είναι μία από τις ταχύτερα αναπτυσσόμενες στη χώρα, με την οικονομική βάση της σε κλάδους όπως τα χημικά προϊόντα, τα προϊόντα χαρτιού και τα μηχανημάτα. Ως αποτέλεσμα, η πόλη και η ευρύτερη περιοχή προσελκύουν πολλούς μετανάστες από άλλα μέρη του Μεξικού. Η Κερέταρο παρουσίαζει έντονη βιομηχανική και οικονομική ανάπτυξη τα τελευταία 15 χρόνια. Η μητροπολιτική περιοχή του Κερέταρο έχει ένα από τα υψηλότερα κατά κεφαλήν εισοδήματα στο Μεξικό, με 20.000 δολάρια ΗΠΑ το 2009.
Ίντγουιρντ Μάιμπριτζ

Ο Ίντγουιρντ Μάιμπριτζ (αγγλικά: "Eadweard J. Muybridge", 9 Απριλίου 1830 - 8 Μαΐου 1904) ήταν Άγγλος φωτογράφος με ολλανδική καταγωγή, που έζησε μεγάλο μέρος της ζωής του στις ΗΠΑ. Είναι γνωστός για την πρωτοποριακή εργασία και ανακάλυψή του σχετικά με τον τρόπο ανάλυσης και σύνθεσης της κίνησης μέσω της κάμερας. Ανακάλυψε το "zoopraxiscope", συσκευή για την προβολή φωτογραφιών, η οποία θεωρείται πρόδρομος των κινηματογραφικών ταινιών .
Μεταξισμός

Ο όρος Μεταξισμός αναφέρεται στην πολιτική ιδεολογία που σχετίζεται με τον Έλληνα δικτάτορα Ιωάννη Μεταξά, η οποία επιδίωκε την αναγέννηση του ελληνικού έθνους και την καθιέρωση μιας σύγχρονης πολιτισμικά ομοιογενούς Ελλάδας.

Το Καθεστώς της 4ης Αυγούστου ήταν απολυταρχικό κράτος επηρεασμένο από τα καθεστώτα του Μουσολίνι στην Ιταλία και του Χίτλερ στην Γερμανία, αν και πολλοί μελετητές δεν το κατατάσσουν στα αμιγώς φασιστικά (καθώς δεν προέκυψε βάσει ενός μαζικού φασιστικού κόμματος με λαϊκό έρεισμα όπως στις άνω περιπτώσεις), αλλά το χαρακτηρίζουν περισσότερο «πατερναλιστικό» με επιρροές από τον Πορτογάλο δικτάτορα Αντόνιο ντε Ολιβέιρα Σαλαζάρ.
Όλοι οι οργανισμοί οι οποίοι θεωρούταν ότι ήταν κατά του καθεστώτος απαγορεύονταν και το καθεστώς επιδίωκε οι Έλληνες να κινητοποιούνται σε μια πειθαρχημένη συλλογική ομάδα για την δημιουργία μιας «Nέας Ελλάδας» ενώ αποδοκίμαζε τον ατομικισμό και την φιλαυτία ως δημιούργημα ενός «αλλότριου πολιτισμού».

Η ιδεολογία συνδέεται άμεσα με το Κόμμα των Ελευθεροφρόνων.
Ο Μεταξάς ανεκήρυξε το Καθεστώς της 4ης Αυγούστου (1936-1941) ως την απαρχή του τρίτου ελληνικού πολιτισμού, με την δέσμευση να δημιουργήσει πολιτισμικά αγνούς και φυλετικά καθαρούς Έλληνες έχοντας βάση μια στρατοκρατούμενη κοινωνία σαν αυτή της αρχαίας Μακεδονίας και της αρχαίας Σπάρτης, οι οποίες αποτελούσαν τον "Πρώτο Ελληνικό Πολιτισμό". Τον "Δεύτερο Ελληνικό Πολιτισμό" αποτελούσε η Βυζαντινή Αυτοκρατορία, πιθανώς επηρεασμένος από την τριμερή διαίρεση του Κωνσταντίνου Παπαρρηγόπουλου. Το καθεστώς Μεταξά διακήρυττε πως οι "αληθινοί" Έλληνες ήταν απαραίτητο να είναι εθνικά Έλληνες και Χριστιανοί, σκοπεύοντας έτσι να αποκλείσει σε Αλβανούς, Σλάβους και Τούρκους που κατοικούσαν στην Ελλάδα την ελληνική ιθαγένεια και υπηκοότητα.
Γκαμπριέλε Ντ' Ανούντσιο

Ο Γκαμπριέλε Ντ' Ανούντσιο ("Gabriele D'Annunzio", 12 Μαρτίου 1863 – 1 Μαρτίου 1938) ήταν Ιταλός ποιητής, δημοσιογράφος, δραματουργός, και στρατιώτης κατά την διάρκεια του Α΄ Παγκοσμίου Πολέμου. Ήταν επιφανής Ιταλός εθνικιστής. Ο ρόλος του στην πολιτική είναι αμφιλεγόμενος λόγω την επιρροής του στον ιταλικό φασισμό και της ιδιότητάς του ως υποτιθέμενου προπομπού του Μπενίτο Μουσολίνι.

Υπήρξε ένας από τους περιφημότερους ποιητές της εποχής του, επηρέασε γενιές Ιταλών συγγραφέων και προκάλεσε έντονες εντυπώσεις σε όλη την Ευρώπη.
Για την αεροπορική του δράση στον Α΄ Παγκόσμιο Πόλεμο, που του στοίχισε την απώλεια της όρασης από το ένα μάτι, την προπαγανδιστική του πτήση υπεράνω της εχθρικής Βιέννης και την εν συνεχεία κατάληψη του Φιούμε (σήμερα Ριέκα), που οργάνωσε και εκτέλεσε επί κεφαλής ατάκτων, θεωρήθηκε εθνικός ήρωας της Ιταλίας. 

Η ποιητική του φήμη συναγωνιζόταν αυτήν των ερωτικών και συγγραφικών σκανδάλων του.
Καλιμπισί

Η Καλιμπισί (αγγλικά: Calbishie) είναι ένα χωριό της Δομινίκας. Βρίσκεται στον Άγιο Ανδρέα και έχει πληθυσμό 894 κατοίκων (2012).
Βιέιγ Καζ

Η Βιέιγ Καζ (Γαλλικά: Vieille Case) είναι ένα χωριό της Δομινίκας. Βρίσκεται στον Άγιο Ανδρέα. Βρίσκεται βορειοανατολικά της Δομινίκας και βόρεια του Αγίου Ανδρέα. Έχει πληθυσμό 726 κατοίκων (2001).

Όταν οι Ευρωπαίοι πρωτοπάτησαν στην περιοχή, έζησαν μαζί με τους κατοίκους της Καραϊβικής. Σήμερα, οι κάτοικοι του χωριού είναι Καραϊβικοί, Γάλλοι μετανάστες και Αφρικανοί έμποροι.

Στην Βιέιγ Καζ γυρίστηκε η γνωστή ταινία "Πειρατές της Καραϊβικής".

Η Βιέιγ Καζ ήταν ο τόπος γέννησης των πολιτικών της Δομινίκας Εντουάρντ Ολιβέρ ΛεΜπλανκ (Edward Oliver LeBlanc) και Ρούζβελ Σκέρριτ (Roosevelt Skerrit). Ο Ρούζβελτ Σκέρριτ είναι ο πρωθυπουργός της Δομινίκας.
Διεθνιστικό Κομμουνιστικό Κόμμα Ελλάδας

Το Διεθνιστικό Κομμουνιστικό Κόμμα Ελλάδας ήταν Ελληνικό πολιτικό κόμμα στη διάρκεια της Κατοχής. Ήταν το αποτέλεσμα της ένωσης της μειοψηφίας του Κόμμα Κομμουνιστών Διεθνιστών Ελλάδας (ΚΚΔΕ) με το Κομμουνιστικό Διεθνιστικό Κόμμα Ελλάδας (ΚΔΚΕ) τον Δεκέμβριο του 1943. Θα διασπαστεί το 1944 και μέλη του θα συγκροτήσουν το Διεθνιστικό Επαναστατικό Κόμμα Ελλάδας.
Ο Τρου

Η Ο Τρου (γαλλικά: Au Trout) είναι μια από τις δύο παραλίες της Βιέιγ Καζ, στον Άγιος Ανδρέας, της Δομινίκας (η άλλη είναι η Ο Παρκ). Χρησιμοποιείται για ψάρεμα. Βρίσκεται βρίσκεται βορειοανατολικά της Δομινίκας και βόρεια του Αγίου Ανδρέα. Βρίσκεται νότια του κόλπου Ο Τρού.

"Au Trout" σημαίνει "Η Πέστροφα".
Διεθνιστικό Επαναστατικό Κόμμα Ελλάδας

Το Διεθνιστικό Επαναστατικό Κόμμα Ελλάδας ήταν Ελληνικό μεταπολεμικό πολιτικό κόμμα. Υπήρξε μετεξέλιξη ενός άλλου τροτσκιστικού κομμουνιστικού κόμματος, του Διεθνιστικού Κομμουνιστικού Κόμματος Ελλάδας (ΔΚΚΕ), τον Οκτώβρη του 1944. Η μετονομασία έγινε μετά από διάσπαση του ΔΚΚΕ και τα μέλη που μείνανε σε αυτό (Στίνας, Καστοριάδης, Ταμτάκος κ.α.) πιστεύανε ότι: "η λέξη κομμουνιστής στην εποχή μας είναι ο πιο λυσσαλέος σωβινιστής...ο προδότης της εργατικής τάξης" και δεν έπρεπε να χρησιμοποιείται. Όπως όλες οι τροτσκιστικές οργανώσεις θεωρούσε ότι ήταν το Ελληνικό τμήμα της 4ης Διεθνούς. Μετά το τέλος του Β΄ Παγκοσμίου Πολέμου, τα μέλη της θα ενταχθούν το 1946 στο Κομμουνιστικό Διεθνιστικό Κόμμα Ελλάδας (ΚΔΚΕ).
Κομμουνιστικό Διεθνιστικό Κόμμα Ελλάδας

Το Κομμουνιστικό Διεθνιστικό Κόμμα Ελλάδας (ΚΔΚΕ) ήταν ελληνικό μεταπολεμικό πολιτικό κόμμα. Δημιουργήθηκε μετά το Ενοποιητικό συνέδριο των τροτσκιστικών οργανώσεων το 1946. Ενώ δεν είχε σαφή προσανατολισμό απέναντι στον ΔΣΕ, λόγω ύπαρξης τάσεων με διαφορετικό πολιτικό προσανατολισμό, τα μέλη του υπέστησαν διώξεις.
Δεν πρέπει να συγχέεται με προγενέστερο κόμμα της κατοχής με το ίδιο όνομα.
Ο Παρκ

Η Ο Παρκ (γαλλικά: Au Parc) είναι μια από τις δύο παραλίες της Βιέιλ Κέις, Άγιος Ανδρέας, Δομινίκα (η άλλη είναι η Ο Τρου). Χρησιμοποιείται για κολύμπι. Βρίσκεται βρίσκεται βορειοανατολικά της Δομινίκας και βόρεια του Αγίου Ανδρέα. Βρίσκεται νότια του κόλπου Ο Τρού.

"Au Parc" σημαίνει "Στο Πάρκο".
Κρατήρας του Ζωγράφου των Αθηνών

Ο Κρατήρας του Ζωγράφου των Αθηνών 877 είναι αρχαιολογικό εύρημα από τη Μήλο. Φιλοξενείται στο Εθνικό Αρχαιολογικό Μουσείο.
Μπενς

Η Μπενς (αγγλικά: Bense) είναι ένα χωριό της Δομινίκας. Βρίσκεται στον Άγιο Ανδρέα. Βρίσκεται βορειοανατολικά της Δομινίκας και κεντρικά του Αγίου Ανδρέα. Έχει πληθυσμό 780 κατοίκων (2001). Στην Μπενς γίνονται οι συναντήσεις των συμβουλίων του χωριού.
Άγιος Βασίλειος Ρεθύμνης

Ο Άγιος Βασίλειος Ρεθύμνης είναι οικισμός του δήμου Αγίου Βασιλείου του Νομού Ρεθύμνης της Κρήτης. Σύμφωνα με τα επίσημα στοιχεία της απογραφής του 2011, ο πληθυσμός του οικισμού ανέρχεται σε 130 κατοίκους. Εκκλησιαστικά υπάγεται στην Α΄ Αρχιερατική περιφέρεια της Ιεράς Μητροπόλεως Λάμπης, Συβρίτου και Σφακίων.
Παι Μπους

Η Παι Μπους (αγγλικά: Paix Bouche) είναι ένα χωριό της Δομινίκας. Βρίσκεται στον Άγιο Ανδρέα. Βρίσκεται βορειοανατολικά της Δομινίκας και βορειοδυτικά του Αγίου Ανδρέα. Έχει πληθυσμό 306 κατοίκων (2001). Το όνομά του βγαίνει από την έκφραση της τοπικής διαλέκτου "κλείσε το στόμα σου".
Πενβίλ

Η Πενβίλ (αγγλικά: Penville ή Pennville) είναι ένα χωριό της Δομινίκας. Βρίσκεται στον Άγιο Ανδρέα. Βρίσκεται βορειοανατολικά της Δομινίκας και βορειοδυτικά του Αγίου Ανδρέα. Έχει πληθυσμό 524 κατοίκων (2001).
Άγιος Μάμας Ρεθύμνης

Ο Άγιος Μάμας Ρεθύμνης είναι ορεινό χωριό του νομού Ρεθύμνης της Κρήτης. Είναι κτισμένος σε απόσταση 37 χιλιομέτρων νοτιοανατολικά του Ρεθύμνου και έχει πληθυσμό 213 κατοίκων.
Νίκος Μιχαλολιάκος

Ο Νίκος (Νικόλαος) Μιχαλολιάκος (Αθήνα, 11 Δεκεμβρίου 1957) είναι Έλληνας πολιτικός, ιδρυτής και γενικός γραμματέας της Χρυσής Αυγής, καταδικασθείς σε πρώτο βαθμό για διεύθυνση της ομώνυμης εγκληματικής οργάνωσης. Έχει διατελέσει βουλευτής του κόμματος στην περιφέρεια της Α' Αθηνών (6 Μαΐου 2012 - 11 Ιουνίου 2019). Κατά τη διάρκεια της αρχηγίας του οδήγησε τη Χρυσή Αυγή στη Βουλή.

Στο παρελθόν, έχει δηλώσει φασίστας, νεοναζί και ρατσιστής. Από την είσοδο της Χρυσής Αυγής στο ελληνικό Κοινοβούλιο το 2012 ο Νίκος Μιχαλολιάκος έχει κατηγορηθεί για παράνομες πράξεις που οδήγησαν στη σύλληψή του. Η νεοναζιστική ρητορική του έχει συνδεθεί άμεσα με αντικομμουνιστικές, ρατσιστικές, αντισημιτικές, ομοφοβικές, και ξενοφοβικές αντιλήψεις από μεγάλο μέρος του πολιτικού φάσματος.

Μετά από δικαστικές έρευνες που έλαβαν χώρα μετά τη δολοφονία του Παύλου Φύσσα το 2013 στο Μιχαλολιάκο απαγγέλθηκαν κατηγορίες για διεύθυνση εγκληματικής οργάνωσης. Η δίκη της Χρυσής Αυγής, στην οποία εκδικάζεται η υπόθεση της εγκληματικής οργάνωσης, συνεχίζεται έως σήμερα. Ο Μιχαλολιάκος έχει αναλάβει την πολιτική ευθύνη της δολοφονίας Φύσσα από το 2015 αρνούμενος όμως κατηγορηματικά κάθε ποινική ευθύνη.

Στις 7 Οκτωβρίου 2020 κρίθηκε ένοχος σε πρώτο βαθμό για διεύθυνση της εγκληματικής οργάνωσης Χρυσή Αυγή. Ο ίδιος χαρακτήρισε την δίωξη του πολιτική και ιδεολογική.
Κόλπος Μάνγκο Χόουλ

Ο Κόλπος Μάνγκο Χόουλ (αγγλικά: Mango Hole Bay, γαλλικά: Baie de Mango Hole) είναι ένας κόλπος της Δομινίκας. Ανήκει στην ενορία του Αγίου Ανδρέα. Βρίσκεται ανάμεσα στον Κόλπο Λοντοντερί και στον Μιντλ Μπέυ, βορειοδυτικά της Μαριγκώ και νοτιοανατολικά του ενός από τα μόνο δύο αεροδρόμια της Δομινίκας, το Μέλβιλ Χωλ. Σε αυτόν εκβάλει ο Ποταμός Κάναλ. Βρίσκεται σε συνταγμένες 15° 33' 00" Β 61° 17' 00" Δ.
Δομινίκα

Η Δομινίκα ή επίσημα η Κοινοπολιτεία της Δομινίκας (αγγλικά: Commonwealth of Dominica) είναι μια ηφαιστειογενής νησιωτική χώρα της Καραϊβικής. Ανήκει στις Μικρές Αντίλλες και βρίσκεται βορειοδυτικά της Μαρτινίκας και νοτιοανατολικά της Γουαδελούπης. Έχει συνολικής έκτασης 751 τ.χλμ. και πληθυσμό 72.172 κατοίκους, σύμφωνα με τη μέση εκτίμηση των Ηνωμένων Εθνών για το 2021. Πρωτεύουσα είναι η Ροζό (Roseau). Δεν πρέπει να συγχέεται με την Δομινικανή Δημοκρατία η οποία αποτελεί άλλο, ξεχωριστό κράτος.
Κόλπος Λοντοντερί

Ο Κόλπος Λοντοντερί (αγγλικά: Londonderry Bay, γαλλικά: Baie de Londonderry) είναι ένας κόλπος της Δομινίκας. Ανήκει στην ενορία του Αγίου Ανδρέα. Βρίσκεται βόρεια του Κόλπου Μάνγκο Χόουλ και των εκβολών του Ποταμού Κάναλ. Βρίσκεται βορειοδυτικά της Ουέσλι και βορειοανατολικά της Μαριγκό. Βρίσκεται βορειοανατολικά του ενός εκ των δύο αεροδρομίων της Δομινίκας, το Μέλβιλ Χωλ. Βρίσκεται σε συνταγμένες 15° 33' 0" Β -61° 18' 0" Δ .
Ζιρωντέλ

Το Ζιρωντέλ (γαλλικά: Giraudel) είναι ένα χωριό της Δομινίκας. Βρίσκεται στον Άγιο Γεώργιο. Βρίσκεται νοτιοδυτικά της Δομινίκας και κεντρικά του Αγίου Γεωργίου. Έχει πολύ μικρό πληθυσμό. Βρίσκεται σε συνταγμένες 15° 16' 59.88" Β -61° 22' 0.12" Δ.
Μαξ Βολφ

Ο Μαξιμίλιαν Φραντς Γιόζεφ Κορνέλιους Βολφ ("Maximilian Franz Joseph Cornelius Wolf", 21 Ιουνίου 1863 – 3 Οκτωβρίου 1932), γνωστότερος απλά ως Μαξ Βολφ, ήταν Γερμανός αστρονόμος που υπήρξε πρωτοπόρος στο πεδίο της Αστροφωτογραφίας. Διετέλεσε πρόεδρος του Τμήματος Αστρονομίας του ιστορικού Πανεπιστημίου της Χαϊδελβέργης και διευθυντής του αστεροσκοπείου της πόλεως (Landessternwarte Heidelberg-Königstuhl) από το 1902 μέχρι το 1932.